open-index/open-wikipedia-markdown huggingface dataset:
Kumothales inexpectata

***Kumothales inexpectata*** er en sommerfugl som tilhører gruppen Limenitidinae i den store familien flikvinger (Nymphalidae).

## Utseende
En ganske stor og kraftig sommerfugl. Oversiden er mørkgrå med smale, hvite og svarte siksak-tverrbånd, langs ytterkanten av vingene med hesteskoformede, svarte flekker. Undersiden har mønster som oversiden, men grunnfargen er gulbrun.

## Utbredelse
Arten er utbredt i den Den demokratiske republikken Kongo.

## Systematisk inndeling
Arten har vist seg vanskelig å plassere inn i en undergruppe under Limenitidinae, men bør kanskje regnes til Limenitidini, som den i alle fall overflatisk ligner.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae 
*************** *Kumothales inexpectata* Overlaet, 1940

## Kilder
* Markku Savela's Lepidoptera and some other life forms: Sjekkliste over artene. Hentet 4.1. 2012.
* (2006) *Kumothales* på *Tree of life* http://tolweb.org/Kumothales/

## Eksterne lenker
* 
* Bilder av arten
Bokføring

**Bokføring** er å føre eller registrere de enkelte transaksjonene som skal speile den økonomiske virkningen av aktivitetene som regnskapsobjektet er involvert i, mens regnskapet er summen av alle de forskjellige transaksjonene som har foregått i perioden. 

## Bokføring i Norge
Bokføring i Norge reguleres av bokføringsloven. I forarbeidene til bokføringsloven defineres bokføring slik: «Registrering i regskapssystemet av transaksjoner og andre regnskapsmessige disposisjoner som direkte påvirker eiendeler, gjeld, egenkapital, inntekter eller kostnader. Bokføring kjennetegnes av det posteres til debet og kredit med like store beløp.» Alle som er regnskapspliktige er også bokføringspliktige, men ikke alle bokføringspliktige er regnskapspliktige. Regnskapspliktige er alle aksjeselskaper, både de som er børsnoterte og ikke-børsnoterte, samt ansvarlige selskap, enkeltpersonforetak og foreninger av en viss størrelse.

## Bilagsføring
I et regnskap føres det bilag. Hvert bilag blir ført både til kredit og debet og mot en konto. (Det finnes over 300 konti i Norsk Standard 4102 kontoplan). På bilaget har debet og kredit posteringene motsatt fortegn, og summeres posteringene til alle bilag skal summen alltid være 0 (det vil si at det er postert like mye mot debet som mot kredit). Et bilag har en gitt dato, type, bilagsnummer og beskrivende tekst.
**Bilagstyper** kan være *inngående faktura, utgående faktura, bankbilag, diversebilag* og *lønnsbilag*, og evt *kassadagbokbilag*. Bilagstype er en kategorisering av bilag slik at man lett kan få frem de bilagene som er av samme type. 

## Historisk utvikling
Luca Pacioli (1445 – 1517), også kjent som Friar Luca dal Borgo, er blitt kreditert som faren til moderne regnskapsførsel og prinsippet med dobbelt bokholderi. Før dagens informasjonsteknologi, ble regnskap ført i store bøker. Det ble benyttet et T-konto oppsett der man i en bred bok hadde mange kontoer (kolonner).

### T-konto
I et **T-konto**-oppsett er hver konto delt inn i to kolonner. Venstre side kalles debet, og høyre side kredit. Føring av regnskap innebærer at alle transaksjoner føres to ganger i regnskapet: Beløpet føres til debet på en konto og til kredit på en annen konto. En slik føring går i null, hvis man anser debet-føringen som et positivt tall og kredit-føringen som et negativ tall. Når alle kredit-kolonnene og alle debet-kolonnene summeres hver for seg, skal sum debet og sum kredit for hele regnskapet være samme tall, dvs balansere. Dagens programvare for regnskapssystemer bygger nesten utelukkende på T-konto prinsippet.

## Referanser


## Eksterne lenker
* Bokføringsloven
Bartın (provins)

**Bartın** er en av Tyrkias 81 provinser. Provinsens areal er 2&nbsp;140 km². Administrasjonssenteret ligger i byen Bartın. 

Provinsen ligger nord i Tyrkia og grenser til provinsene Kastamonu i øst, Karabük i sør og til Zonguldak i vest og i nord har den kystlinje mot Svartehavet.

Bartin ble egen provins i 1991, tidligere var det et distrikt i provinsen Zonguldak.

## Distrikter

Provinsen Bartın består av fire distrikter:

## Referanser




## Eksterne lenker
*
Cabo Polonio

**Cabo Polonio** er en by i Rocha-departementet i det sørøstlige Uruguay. Byen har 72 innbyggere.

## Befolkning
Cabo Polonio har 72 innbyggere *(beregning 2004)*

Kilde:

## Transport
 Ruta 10 forbinder Cabo Polonio med Canelones, Punta del Este og Aguas Dulces.

## Referanser


## Eksterne lenker
* 
* Cabo Polonio, offisielle sider (spansk)
* Cabo Polonio (engelsk)
* Rocha offisielle sider  (spansk)
* Kart over Cabo Polonio (INE)
Tanker (Pascal)

***Tanker*** (fransk *Pensées*), egentlig ***Tanker om kristendommens sannhet*** (*Pensées sur la religion et sur quelques autres sujets*), er en bok av den franske filosofen Blaise Pascal (1623–62), først utgitt i 1669, etter hans død.

Boken baserer seg på en tykk notatbunke, omtalt som «forarbeider til et verk om kristendommens sannhet, beregnet på å overbevise tidens 'moderne' tvilere», og verkets målgruppe er «den smilende skeptiker og verdensmann, som Pascal kjente så godt fra sin egen periode som selskapsløve». Notatene ble nedtegnet i Pascals siste leveår, en tid som ellers var preget av sykdom og av at den religiøse retningen jansenismen, som han og hans familie var tilknyttet, ble bekjempet med politiske midler. Også Pascals *Provinsialbrev* (*Lettres provinciales* eller *Les provinciales*, 1656-57) var innlegg i tidens religiøse debatt, om enn med heftigere engasjement.

Pascals hensikt med *Tanker* var å «vise de naturlige begrensninger som ligger i den menneskelige kunnskap, og hvorledes den relative kunnskap overskrides gjennom fordypelse i det kristne mysterium». Pascal «inviterer sin sekulære leser til å reflektere over sitt eget liv, til å se sin egen litenhet, uro, utilstrekkelighet og bortkommenhet i sin jakt på et fast punkt i tilværelsen. Han vil påvise menneskets elendighet uten Gud».

Sitatet «Hjertet har sin egen forstand som forstanden ikke alltid forstår» er hentet fra *Tanker*. «Hva Pascal legger i betegnelsene hjertet og fornuften er likevel ikke entydig».

*Tanker* utkom første gang i 1669, og i en ny utgave i 1670 som lenge var regnet som den endelige, basert på en redigering utført av hans venner, ut fra Pascals om lag 900 løse notater. I 1840-årene kom en ny utgave basert på funnet av Pascals originalnotater, og med spissere og dristigere formuleringer, «særlig i sine krasse uttalelser om menneskets ufornuft og moralske maktesløshet». En tredje versjon utkom i 1950-årene, etter at den franske forskeren Louis Lafuma reorganiserte de enkelte sentensene etter en ny oppfatning av Pascals opprinnelige disposisjon for verket. Etter Lafuma har det også kommet andre forsøk på å organisere teksten.

## På norsk
* *Blaise Pascals tanker*. [Utvalg]. Ved Ivar Welle. Norli forlag, 1915. 
* *Tanker om kristendommens sannhet*. Til norsk ved A. J. Lutz; bokutstyret av Ørnulf Ranheimsæter. Fullstendig utgave. Dreyer, 1946. 363 s. 
** *Tanker*. [Utvalg]. Ved Ivar Welle. 15. opplag. – Tanum-Norli, 1977. ISBN 82-518-0574-0
** *Tanker om kristendommens sannhet* [Utvalg]. Dreyer, 1960. XV, 271 s. (Dreyers kulturbibliotek ; 12)
* *Tanker*. Gyldendal, 1974. XXVII, 295 s. (Mesterverk fra verdenslitteraturen). ISBN 82-05-05646-3
* *Tanker om kristendommens sannhet*. Efterord og kommentarer ved Hans Kolstad. Vidarforlaget, 1994. 445 s. ISBN 82-90016-78-6
** *Om å leve : tanker* [Utvalg]. Med forord av Finn Jor. Fahrenheit forlag, 1999 ISBN 82-7900-045-3 (ebok)
* *Tanker*. Oversatt av Hall Bjørnstad. Pax, 2007. 508 s. ISBN 978-82-530-2981-8
** *Tanker*. Oversettelse og innledende essay av Hall Bjørnstad. Bokklubben, 2007. (Bokklubbens kulturbibliotek). ISBN 978-82-525-6517-1

## Referanser


## Eksterne lenker
*
Juno (romsonde)

**Juno** er en romsonde fra NASA som ble skutt opp 5. august 2011 og som ankom Jupiter 5. juli 2016 (europeisk tid), og gikk inn i bane rundt planeten. Romsonden vil gå i bane rundt polene for å studere planetens magnetfelt. Juno vil også lete etter bevis for at Jupiter har en steinkjerne og utforske hvor mye vann som finnes i atmosfæren. Den vil også studere Jupiters vinder, som kan nå hastigheter opp mot 600&nbsp;km/t.

## Referanser


## Eksterne lenker
* 
*  Juno-sonden til Jupiter
Else Lasker-Schüler

**Else Lasker-Schüler** (født 11. februar 1869 i Elberfeld i Tyskland, død 22. januar 1945 i Jerusalem) var en tysk forfatter. 

## Liv og virke
### Bakgrunn

Else Schülers fødested Elberfeld er senere blitt en bydel av Wuppertal, og vokste opp i Briller Viertel i Elberfeld. Hun var den yngste av seks barn av Jeanette Schüler født Kissing (1838–1890). Moren ble en viktig gestalt i hennes diktning. Faren var Aaron Schüler (1825–1897), en jødisk privatbankier. Han ble senere forbilde for hovedfiguren i romanen *Die Wupper*. 

Jeanette Kissing ble etter foreldrenes død tatt opp i familien til forleggeren og politikeren Leopold Sonnemann i Frankfurt am Main. Hans hustru Rosa var Jeanettes stemor. Elses far Aaron Schüler og berlinerbankierern Julius Israel Schüler (1827–1908) var brødre av Rosa Sonnemann. Jeanette ble kjent med Aaron Schüler gjennom broren Julius.

Else gikk for å være familiens vidunderbarn, ettersom hun kunne lese og skrive allerede i fireårsalderen. Fra 1880 gikk hun på *Lyceum West an der Aue*. Senere fikk hun privatundervisning i foreldrehuset.

Da hun var 13 år gammel, døde hennes yndlingsbror Paul.

På grunn av sin jødiske bakgrunn måtte hun i 1933 reise i landflyktighet Sveits til Jerusalem.

### Forfatterskap
Else Lasker-Schüler er en av den litterære ekspresjonismens forløpere, og hørte til kretsen omkring Franz Marc, Georg Trakl, Theodor Däubler, Gottfried Benn, Franz Werfel, Karl Kraus og René Schickele.

Hennes dikt er sprunget ut av ren følelse og fantasi, og forener eksotisk sanselighet og visjonære drømmer med en dyp jødisk-mystisk religiøsitet (Hebräische Balladen, 1913; Gesammelte Gedichte, 1917; *Mein blaues Klavier*, 1943). 

Dramaet *Die Wupper* (1909) har naturalistisk-realistiske, ved siden av fantastisk-groteske trekk. Lasker-Schüler skrev også essayer og fortellinger (for eksempel *Arthur Anonymus*, 1932). *Werke: Lyrik, Prosa, Dramatisches* ble utgitt 1991, *Sämtliche Gedichte* 1977. 

I 1990 utkom en samling dikt i norsk gjendiktning ved Åse-Marie Nesse, *Mitt blå klaver* (Oslo 1990, Dreyer).

## Referanser




## Eksterne lenker
* 
* 
*
Punta del Diablo

**Punta del Diablo** er en by i det østlige Uruguay. Byen har om lag 389 innbyggere, og ligger i Rocha-departementet.

## Befolkning
Punta del Diablo har 389 innbyggere *(beregning 2004)*

Kilde:

## Transport
 Ruta 9 forbinder Punta del Diablo med Canelones og Chuy.

## Referanser


## Eksterne lenker
* 
* Punta del Diablo, offisielle sider (spansk)
* Punta del Diablo (spansk)
* Rocha offisielle sider (spansk)
* Kart over Punta del Diablo (INE)
Toys "R" Us

**Toys "R" Us, Inc.** var en amerikansk butikkjede for leketøy. Selskapet hadde omkring 875 leketøysforretninger i USA, mer enn 600 internasjonale butikker og over 140 lisensierte butikker i 35 land, og opererte en rekke nettsteder for elektronisk handel av leketøy.

Toys“R”Us har sin historie tilbake til 1948 da 25 år gamle Charles Lazarus grunnla forretningen Children’s Supermart for vugger og andre barnemøbler i Washington, DC. Lazarus utvidet stadig forretningens sortiment, og etter nesten ti år bygget han om *Children’s Supermart* etter modell av et supermarked hvor kundene kunne utforske og plukke ut produktene på egen hånd og betale for dem i kassen ved utgangen. Da han etablerte sin andre forretning, bestemte han seg for navnet Toys“R”Us.

Selskapet har i dag hovedkontor i New Jersey og omkring  ansatte over hele verden. Det var børsnotert fra 1978 til 2005, hvoretter en investeringsgruppe fullførte et oppkjøp for 6,6 milliarder dollar.

I september 2017 søkte Toys“R”Us om konkursbeskyttelse i USA etter å ha slitt lenge med høy gjeld. I mars 2018 besluttet selskapet å legge ned eller selge alle butikkene i USA.

## Norden
Top-Toys første kjede i Danmark het Superleg og den aller første butikken var lokalisert i Tåstrup i Danmark. I 1996 fikk Top-Toys lisens til å drive Toys”R”Us-butikker i Norden. De åtte Superleg-butikkene ble omgjort til Toys”R”Us, og samtidig tok Top-Toys over fire eksisterende Toys”R”Us butikker i Stockholm, Gøteborg, Malmø og Rødovre. I dag drives det mer enn 50 Toys”R”Us-butikker i de nordiske landene.

I 2012 utvidet Top-Toys nedslagsfeltet til fysiske Toys”R”Us-butikker med åpningen av fire nettbutikker, som nå betjener kunder i Danmark, Finland, Norge og Sverige.

I 2016 inngikk eierne av Top-Toys, Gjørup-familien et partnerskap med investeringsselskapet EQT.

Våren 2019 gikk alle Toys"R"Us butikkene i Norge konkurs.

## Referanser


## Eksterne lenker
*
Parthenos

***Parthenos*** er en slekt av sommerfugler som tilhører gruppen Limenitidinae i den store familien flikvinger (Nymphalidae). Gruppen omfatter tre store, kraftige arter som lever i Sørøst-Asia.

## Utseende
Store (vingespenn ca. 10 centimeter), langvingede, brunlige sommerfugler. Oversiden er gulbrum, rødbrun eller brunsvart med mørke flekker på bakvingen og hvite, gjennomskinnelige felter på forvingen. Noen eksemplarer har en utpreget blålig farge på oversiden. Undersiden er lysere farget.

## Levevis
Larvene lever for det meste på busker og løvtrær i slektene *[[Adenia]]* og *[[Tinospora]]*. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter.

## Utbredelse
Slekten er utbredt fra Sri Lanka i vest til Salomonøyene i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Parthenini Reuter, 1896 – fem arter, Sørøst-Asia
**************** Slekten *Parthenos* Hübner, 1819 
***************** *[[Parthenos aspila]]* Honrath, 1888
***************** *[[Parthenos sylvia]]* Cramer, [1776]
***************** *[[Parthenos tigrina]]* Vollenhoven, 1866

## Kilder
* Wahlberg, N. og Brower, A.V.Z. (2006) Limenitidinae på Tree of life http://tolweb.org/Limenitidinae

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 5.1. 2012
Frank Henkel

** Frank Henkel** (født 16. november 1963 i Øst-Berlin) er en tysk politiker for CDU. Han er fra 2008 leder av CDU i Berlin og fra 1. desember borgermester og senator for indresaker og sport i Berlins regjering. Etter CDUs 10 år i opposisjon i Berlin ledet han sitt parti i 2011 inn i regjeringssamarbeid med SPD (regjeringen Wowereit IV). Han fortsatte i vervet i regjeringen Müller
## Referanser
Lebadea martha

***Lebadea martha*** er en sommerfugl som tilhører gruppen Limenitidinae i den store familien flikvinger (Nymphalidae).

## Utseende
En middelsstor, slankvinget, brun sommerfugl. Forvingens ytterkant er litt inssvinget slik at vingen blir lett sigdformet. Oversiden er oransjebrun med et hvitt tverrbånd midt på begge vingepar. Utenfor dette er det halvmåneformede, hvite flekker på forvingen, svarte flekker på bakvingen. Spissen av forvingen er hvit.

## Utbredelse
Arten er utbredt i Sørøst-Asia, fra India i vest til Malaya i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae
*************** Gruppen Parthenini 
**************** *Lebadea martha* (Fabricius, 1787)

## Kilder
* Markku Savela's Lepidoptera and some other life forms: Sjekkliste over artene. Hentet 5.1. 2012.
* (2006) *Lebadea* på *Tree of life* http://tolweb.org/Lebadea/

## Eksterne lenker
*
Russisk sporvidde

**Russisk sporvidde** er en sporvidden på mellom 1&nbsp;520&nbsp;mm og 1&nbsp;524&nbsp;mm, som benyttes i de fleste land som hørte til Det russiske keiserdømmet. Spor med denne sporvidden er klassifisert som bredspor, siden sporvidden er bredere enn sporvidden til normalspor, definert som 1435 mm.

1524 mm ble først tatt i bruk på St. Petersburg-Moskva-banen, som sto ferdig i 1851, og ble deretter standard i Det russiske keiserdømmet. På slutten av 1960-tallet ble sporvidden i Sovjetunionen omstandarisert til 1520 mm.

På verdensbasis er russisk sporvidde den nest mest brukte etter 1&nbsp;435&nbsp;mm (normalspor). Utover de tidligere sovjetstatene, benyttes sporvidden også i Finland og Mongolia, som begge var under sterk russisk innflytelse da jernbanen ble bygget. Kortere strekninger med russisk sporvidde strekker seg inn dessuten inn i Polen, øst-Slovakia, Sverige (fra den finske grensen ved Haparanda) og nordre Afghanistan.

## Referanser
Kırşehir (provins)

**Kırşehir** er en av Tyrkias 81 provinser. Provinsens areal er 6&nbsp;570 km². Administrasjonssenteret ligger i byen Kırşehir. 

Provinsen ligger i de sentrale delene av Tyrkia og grenser til provinsene Kırıkkale i nord, Yozgat i nordøst, Nevşehir i sør, Aksaray i sørøst og til Ankara i vest.

## Distrikter

Provinsen Kırşehir består av sju distrikter:

## Referanser




## Eksterne lenker
*
Røyslimoen skole

**Røyslimoen skole** er en barneskole i Lillehammer kommune. Den knytter de fire boligområdene Høstmælingen, Vårsetergrenda, Røyslimoen og Roterud sammen.

Skolen ble tatt i bruk i 1986, og hadde i 2011 335 elever og 50 ansatte.

Skolen har også skolefritidsordning (SFO). 

## Eksterne lenker
*
Afyonkarahisar (provins)

**Afyonkarahisar** er en av Tyrkias 81 provinser. Provinsens areal er 14&nbsp;719 km². Administrasjonssenteret ligger i byen Afyonkarahisar.

Provinsen ligger litt vest i de sentrale delene av Tyrkia og grenser til provinsene Eskişehir i nord, Konya i øst, Isparta i sørøst, Burdur i sør, Bolu, Denizlir i sørvest, Uşak i vest og til Kütahya i nordvest.

## Distrikter
Provinsen Afyonkarahisar består av atten distrikter:

## Referanser




## Eksterne lenker
*
Sótano de las Golondrinas

**Sótano de las Golondrinas** (spansk for «Svalekjelleren») er en åpen, vertikal hule i Aquismón kommune i den meksikanske delstaten San Luis Potosí. Hula er 370 meter dyp, målt fra åpningas høyeste punkt. Åpninga er 49 ganger 62 meter brei, mens hula er hele 303 ganger 135 meter brei på det meste. Den er verdens største vertikale hule, og også blant de dypeste. Hula har blitt til ved vannerosjon på kalksteinsgrunnen.

Navnet kommer av de mange fuglene som hekker i huleveggene. Det er for det meste snakk om halsbåndseilere og grønne parakitter.

Hula er populær blant utøvere av ekstremidretter, særlig rappell og BASE-hopping.

## Eksterne lenker
*
Lovumba

**Lovumba** er en singel av den puertoricanske reggaetonartisten Daddy Yankee, fra hans sjette studioalbum, *[[Prestige]]* (2012). Singelen ble utgitt for digital nedlasting via iTunes 4. oktober 2011. Sangen er produsert av Musicólogo og Menes (Los de La Nazza). Sangen er en fusjon av mambo, soca og electro flow/dance. Navnet **Lovumba** er sammensatt av ordene love og rumba (kjærlighet og fest/rytme).

## Musikkvideo
Musikkvideoen for Lovumba ble filmet på Puerto Rico i desember 2011 og er regissert av Carlos ‹‹Bambam›› Martín. Videoen bruker kunstneriske sekvenser med ulike lys, en vannfontene og dansing. Scenene inneholder elementene is, vann og ild.

Videon hadde premiere 11. januar 2012 via VEVO og YouTube.

## Remix
En remix-versjon av låta ble spilt inn med reggaetonartisten Don Omar.

## Framføringer
Lovumba ble framført av Daddy Yankee under Miss Univers Puerto Rico 7. november 2011, under Latin Grammy Awards i Las Vegas 10. november 2011, og under Premio Lo Nuestro 16. februar 2012.
## Se også
Ven Conmigo (Daddy Yankee)

## Eksterne lenker
* Daddy Yankees offisielle hjemmeside
* Om sangen '''Lovumba''' på Daddy Yankees offisielle hjemmeside
* '''Lovumba''' offisiell musikkvideo på YouTube
* '''Lovumba''' "Behind The Scenes" på YouTube
* Om musikkvideoen på Daddy Yankees offisielle hjemmeside
Barranca del Cobre

**Barranca del Cobre** er en gruppe på seks juv i Tarahumarafjella sørvest i den meksikanske delstaten Chihuahua. De er danna av seks elver i den vestlige delen av fjellkjeden, som er en del av Vestlige Sierra Madre. Alle seks renner sammen til Río Fuerte, som renner ut i Californiabukta. Juvsystemet er større og dypere enn Grand Canyon, som ligger litt lenger nord.

Togruta Ferrocarril Chihuahua al Pacífico, som er populær blant turister, går gjennom Barranca del Cobre.

Navnet *Barranca del Cobre* betyr «kobberjuvet» på spansk. Dette kommer av at veggene har en kobberaktig grønnfarge.

## Eksterne lenker
*
Helene Andrea Nilsen

**Helene Andrea Nilsen** (født *Paulsen* 7. april 1901 i Kragerø, død 31. oktober 2011) var da hun døde den eldste personen i Norge, og ble kjent som superhundreåring da hun rundet 110 år.

Etter å ha bodd i mange år på Rjukan flyttet hun og ektefellen, Arne Nilsen, til Drammen i 1972. Hun ble boende der resten av sitt liv.

Hun døde var hun blitt 110 år og 207 dager gammel. Helene Andrea Nilsen sovnet stille inn på Fjell bo- og servicesenter i Drammen med alle barnebarna rundt seg.

Hennes foreldre var hyreagent Karl Paulsen, født i Kragerø den 6. august 1871 og Anna Paulsen, også hun født i Kragerø (den 16. juli 1872). Faren omkom i et skipsforlis i 1920-årene.

## Se også
* Liste over Norges eldste personer
* Superhundreåring

## Eksterne lenker
* Drammens Tidende: Helene (110) var Norges eldste
Terminal Central de Autobuses del Poniente

**Terminal Central de Autobuses del Poniente**, også kjent som **Observatorio**, er den vestlige av de fire bussterminalene i Mexico by. Den brukes hovedsakelig for ruter til og fra de vestlige delene av landet. Terminalen befinner seg i colonia Real del Monte i Álvaro Obregón, ved veiene Sur 12 og Avenida Río Tacubaya. Den har 115 perronger, 60 parkeringsplasser for busser og seks ventesaler. Terminalen har overgangsmulighet til metroens Observatorio stasjon.

## Eksterne lenker
*
Ankara (provins)

**Ankara** er en av Tyrkias 81 provinser. Provinsens areal er 25&nbsp;708 km². I 2010 hadde Ankara 4&nbsp;771&nbsp;716 innbyggere. Administrasjonssenteret ligger i byen Ankara, som også er landets hovedstad.

Provinsen ligger litt vest i de sentrale delene av Tyrkia og grenser til provinsene Konya, Aksaray, Kırıkkale, Kırşehir, Bolu, Eskişehir og Düzce.

## Distrikter
Provinsen Ankara består av tjuefire distrikter:

## Referanser




## Eksterne lenker
*
Terminal Central de Autobuses del Sur

**Terminal Central de Autobuses del Sur**, også kjent som **Taxqueña** eller **Tasqueña**, er den sørlige av de fire bussterminalene i Mexico by. Den benyttes hovedsakelig av ruter til og fra de sørlige delen av landet, spesielt delstatene Morelos og Guerrero, med Acapulco, Cuernavaca og Taxco som populære destinasjoner. Terminalen befinner seg i området Taxqueña i Coyoacán, langs Calzada Tasqueña. Den har 35 perronger og 180 parkeringsplasser for busser.

Bussterminalen har overgangsmulighet til metroens Tasqueña stasjon og til Tren Ligero.
Ingeborg Johanna Mestad

**Ingeborg Johanna Mestad** (pikenavn Jensdtr Hauge), født 15. november 1899 i daværende Haus herad (navnebytte til Arna i 1964), etter 1972 bydel i Bergen. Hun ble kjent som superhundreåring i 2009. Da hun døde hele 110 år og 202 dager gammel den 5. juni 2010 var hun den nest siste gjenlevende i Norge født på 1800-tallet.

Hun ble gift med Ola Mestad i 1936. Etter at ektefellen gikk bort i 1961 var Ingeborg Johanna Mestad enke.

Hennes foreldre var gårdbruker Jens Johannessen (f. 1863) og Marthena Larsdatter (f. 1867), begge født i Haus.

## Se også
* Liste over Norges eldste personer
* Superhundreåring

## Eksterne lenker
* Bygdanytt: Ingeborg inn i 110-klubben
* Feiret 110-årsdag
Terminal Central de Autobuses del Norte

**Terminal Central de Autobuses del Norte** er den nordlige av de fire bussterminalene i Mexico by. Den benyttes hovedsakelig av ruter til og fra de nordlige delene av landet. Den befinner seg i colonia Magdalena de las Salinas i Gustavo A. Madero, langs Eje Central Lázaro Cárdenas. Terminalen åpna 13. desember 1973. Den har 110 perronger og åtte ventesaler.

Bussterminalen har overgangsmulighet til metroens San Lázaro stasjon og til trolleybussenes Linje A.

## Eksterne lenker
*
Sierra Tarahumara

**Sierra Tarahumara** er en fjellkjede i delstaten Chihuahua i det nordvestlige Mexico som utgjør en del av Vestlige Sierra Madre. Den er oppkalt etter folkegruppa tarahumara, som holder til der. I fjellkjeden finner man det store juvsystemet Barranca del Cobre. Togruta Ferrocarril Chihuahua al Pacífico går også gjennom Sierra Tarahumara.
Bhagadatta austenia

***Bhagadatta austenia*** er en sommerfugl som tilhører gruppen Limenitidinae i den store familien flikvinger (Nymphalidae).

## Utseende
En stor, slankvinget, brun sommerfugl.
Vingenes ytre del har et purpuraktig skinn.

## Utbredelse
Arten er utbredt i Assam, det nordlige Burma og det sørlige Kina.

## Systematisk inndeling

Arten bør muligens regnes til slekten *[[Limenitis]]* (Limenitidini).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae
*************** Gruppen Parthenini 
**************** *Bhagadatta austenia* (Moore, 1872)

## Kilder
* Markku Savela's Lepidoptera and some other life forms: Sjekkliste over artene. Hentet 5.1. 2012.
* (2006) *Bhagadatta* på *Tree of life* http://tolweb.org/Bhagadatta/

## Eksterne lenker
* 
* Bilder av arten
Sprint-NM på skøyter 2012

**Sprint-NM på skøyter 2012** ble avholdt på Risenga kunstisbane på Risenga i Asker 7.–8. januar 2012. Det ble delt ut Kongepokal til senior herrer-mesteren. Det var satt opp kongepokal til vinneren blant seniordamene også men på grunn av liten deltagelse ble den ikke delt ut.

Junior-NM i Sprint for både damer og herrer ble også arrangert samme sted, samme helg. Teknisk arrangør var Asker Skøyteklubb.

Løpene startet klokken 12.00 (lokaltid) begge dager, og trekningen av parsammensetningen for lørdagens løp foregikk i klubbhuset på fredag den 6. januar kl. 18.00.

## Aktuelle rekorder
### Mesterskapsrekorder

### Banerekorder

## Sammenlagt damer senior

## Sammenlagt herrer senior

:1.  Forklaringer via Twitter: 
* Første melding: Hvammen 10,03-39,32 Lorentzen 10,37-37,35. Hvammen couldn't handle the curve after a strong opener, gave up in the final meters.
* Andre melding: There may be a DQ here – the cone went flying in the 2nd curve....
* Tredje melding: But barring DQs, Lorentzen has taken command of this championship by winning the 500m. A good race from him in 37,35.
* Fjerde melding: No DQs on the men's 500. Top 3: #1 Lorentzen 37,35 #2 Rukke 37,59 #3 Flygind 37,76.
:2.  Forklaringer via Twitter: 
*  Femte melding: Hvammen is tired towards the last outer...Minge wins from the last inner. 1.18,01 vs Hvammen 1.19,74.
*  Sjette melding: Not much point in Hvammen skating for a 4th-5th place overall after his bad luck on the 500. Six skaters left.

## Sammenlagt damer junior

## Sammenlagt herrer junior

## Funksjonærer og delegerte
* Overdommere var Roald Farestveit (Senior), Jan Lokshall (assisterende Senior), Asgeir Mamen (Junior) og Kjell Rune Kristiansen (assisterende Junior).
* Startere var Trond Ratdal (senior) og Jan Wiggo Oxholm (junior).
* Teknisk delegert NSF: Erik Øsmundset og Morten Køpke.

## Referanser




## Eksterne lenker
* 
* Norges Skøyteforbund – Resultatliste 
*  
*  
*  
*  
*  Resultater, Senior på SpeedskatingResults.com
*  Resultater, Junior på SpeedskatingResults.com
Borghild Marie Nilsen

**Borghild Marie Nilsen**, (pikenavn Jacobsdtr) født på Hegna i Mælum, Telemark den 2. desember 1893 ble kjent som superhundreåring da hun rundet 110 år i 2003.

I 1924 reiste hun til Vestfold, og begynte som hushjelp på Spetalen gård, i daværende Tjølling kommune. Så giftet hun seg med sønnen på gården, Nils Kristian Nilsen (1884–1965). 

Hun døde i Tjølling i Larvik den 3. mars 2004, 110 år og 92 dager gammel.

Hennes foreldre var gårbruker og tømmerkjører Jacob Thomassen, født i Lunde i Telemark 1871 eller 1872 og Karen Isaksdatter, født i Solum 1868.
Faren sin så hun siste gang julen 1906. Da reiste han til Amerika, og siden verken så eller hørte de noe til han. Moren hennes døde i 1913, da hun var bare nitten år.

## Se også

* Liste over Norges eldste personer
* Superhundreåring

## Referanser


## Eksterne lenker
* Borghild Marie rundet 110
* Bilde av gravminne, Slekt og Data Gravminnebasen
Ole Brumm og jakten på Kristoffer Robin

***Ole Brumm og jakten på Kristoffer Robin*** (originaltittel: *Pooh's Grand Adventure: The Search for Christopher Robin*) er en animert musikaleventyr fra 1997 produsert av Walt Disney Studios Home Entertainment. Handlingen i filmen går ut på at Ole Brumm og vennene hans med en feiltakelse tror at Kristoffer Robin har blitt kidnappet, og gjemt i ett fryktelig sted som i filmen bare blir kalt for "Skallen".

## Handling
En morgen klarer ikke Ole Brumm å finne Christopher Robin, og besøker derfor sine andre venner grisunge, Tiger-gutten, en hare og et esel kalt Eeyore for å spørre om de har sett Christopher Robin -  men ingen av dem har sett ham i det siste. De finner en beskjed fra ham, men klarer ikke å lese den - så de ber en ugle om hjelp. Han feiltolker notatet, og tror at Christopher Robin har reist til et sted langt, langt borte. Et mystisk og farlig sted kalt "Skull" en hule hvor den monstrøse "Skullasaurus" holder til. Ugle gir gruppen et kart, og sender dem inn i "The Great Unknown"

Under reisen gjennom "The Great Unknown" blir de tilsynelatende jaktet på av en Skullasaurus, begynner de å innse hvor hjelpeløse de er uten Christopher Robin. Grisungen, Tiger-gutten og hare tror at de ikke har tapperhet, styrke eller intelligens til å fortsette. Grisunge blir bortført av en sverm sommerfugler, slik at han føler seg redd og hjelpeløs. Tiger-gutten havner i en dyp kløft, og klarer ikke å sprette ut igjen. Dette fører til at de andre faller inn sammen med ham. Hare tar kontinuerlig dårlige beslutninger om hvor de burde gå, og kartet fra ugla var alt for unøyaktig. 

Ole Brumm forsøker å trøste dem med, men mislykkes. Når hare til slutt innrømmer at han ikke aner hvor de skal, er gruppen enig om at de er tapt og hjelpeløse uten Christopher Robin. De søker ly i en nærliggende hule. Neste morgen innser de at de faktisk hadde tilbrakt natten i Skull Cave. De finner "Eye of the Skull" hvor Christopher Robin visstnok skal være fanget. De tror Ole Brumm har blitt spist levende, men han sitter fanget i en dyp grop hvor han ikke klarer å finne noen vei ut. 

## Rolleliste
* Jim Cummings som Ole Brumm. Cummings gir også stemme til Skullasaurus.
* John Fiedler som grisunge.
* Steve Schatzberg som grisenss sang-stemme.
* Peter Cullen som Eeyore
* Paul Winchell som Tiger-gutten.
* Jim Cummings som Tiger-guttens sang-stemme.
* Ken Sansom som hare
* Brady Bluhm som Christopher Robin
* Frankie J. Galasso som Christopher Robin's sang-stemme.
* Andre Stojka som Ugle.
* David Warner som forteller-stemme.

## Referanser


## Eksterne lenker
* 
*
Harriet Holm

**Harriet Holm** (1893–2003) ble kjent som superhundreåring da hun fylte 110 år i 2003.

Holm var datter av bankkasserer i Akers sparebank, Christian Hagbert Holm (født i Drøbak 14. april 1855) og Camilla Frederikke Holm (født i Drøbak 20. august 1857). Hun vokste opp i Paulus Plads 5 på Grünerløkka, og i Geitmyrsveien i nåværende bydel St. Hanshaugen og gikk på Fru Ragna Nielsens skole.

Holm hadde to søstre og to brødre. Faren døde bare 60 år gammel, og enken besluttet at hun og de tre døtrene skulle virkeliggjøre en drøm hennes mann hadde hatt om en reise gjennom Midtøsten og Afrika, med opphold i Jerusalem. Hun synes det var mye mer spennende å reise før masseturismen tok over, men så fikk hun da også være til stede da Tut-Ankh-Amons gravkammer i Kongenes dal ble åpnet i 1923.

Holm ble skilt da hun var 30 og bosatte seg i stedet hos sin søster Aagot og hennes mann, pølsefabrikkeieren Axel Jensen (1873–1955, farfar til forfatteren av samme navn). Det var god plass i ekteparet Jensens herskapshus, Villa Høvde med 30 rom og 50 mål park, hester, hunder og badehus, på Snarøya. Villa Høvde var tegnet av arkitekt Arnstein Arneberg som også ledet gjenoppbyggingen av Skaugum; men av Villa Høvde står i dag bare badehuset igjen. Stumfilmen *[[Madame besøker Oslo]]* fra 1927 viste utendørsscener opptatt på eiendommen, men fabrikant Jensen tillot ikke innendørs opptak.

I desember 2001 da Holm fylte 108 år, ble hun intervjuet av Lise Lotte Jansen fra *[[Norsk Ukeblad]]* på Adamstuen bo- og servicesenter, der hun bodde på rom 324 og var dus bare med noen utvalgte. Holm bodde hjemme i egen leilighet til hun var over hundre, men da sviktet beina. Etter hvert trengte hun også høreapparat.

Harriet Holm døde den 22. desember 2003, 110 år og 39 dager gammel.

## Se også
* Liste over Norges eldste personer
* Superhundreåring

## Referanser
Cape Discovery

**Cape Discovery** kan sikte til:

;Steder
* Cape Discovery (Nunavut) på Ellesmereøya i Nunavut i Canada
* Cap de la Découverte (*Cape Discovery*) i Adélie Land i Antarktis

;Skip
* CCGS «Cape Discovery», et kanadisk kystvaktskip
Laura Hansine Svehaug

**Laura Hansine Svehaug** (1886–1998) ble kjent som superhundreåring da hun fylte 110 år i 1996.

Hun døde 111 år og 107 dager gammel, og ble dermed Vestlandets eldste person (med dokumenterbar alder) til da.

Som tenåring fikk hun jobb som tjenestepike i et av de finere hjemmene i Bergen. I tillegg arbeidet hun som skredder.

Hennes foreldre var gårdbruker og fisker Jørgen Torbjørnsen Svedhaug, født i Selje 1847, og Ingeborg Jakobsdatter, også hun født i Selje i 22. mai 1849 (folketellingen 1900 oppgir fødeår 1849 på begge). Laura deler grav med sin mor Ingeborg på Nedre Gravlund i Ålesund.

## Se også
* Liste over Norges eldste personer
* Superhundreåring

## Referanser


## Eksterne lenker
* VG: Laura (111) er død
Lebadea (sommerfugl)

***Lebadea*** er en slekt av sommerfugler som tilhører gruppen Limenitidinae i den store familien flikvinger (Nymphalidae). Disse sommerfuglene lever i Sørøst-Asia.

## Utseende
Middelsstore, slankvingede, brune sommerfugler. Forvingens ytterkant er litt inssvinget slik at vingen blir lett sigdformet. Oversiden er oransjebrun med et hvitt tverrbånd midt på begge vingepar. Utenfor dette er det halvmåneformede, hvite flekker på forvingen, svarte flekker på bakvingen. Spissen av forvingen er hvit.

## Levevis
Larvene lever for det meste på busker og løvtrær. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter.

## Utbredels
Slektener utbredt fra Nepal i vest til Borneo og Sumatra i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Parthenini Reuter, 1896 
**************** Slekten ***[[Lebadea]]*** Felder, 1861 
***************** *[[Lebadea ismene]]* (Doubleday, 1848)
***************** *[[Lebadea martha]]* (Fabricius, 1787)
***************** *[[Lebadea alankara]]* (Horsfield, 1829)

## Kilder
* Wahlberg, N. og Brower, A.V.Z. (2006) Limenitidinae på Tree of life http://tolweb.org/Limenitidinae

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 5.1. 2012
Bin Nasser Al Suwaidi

H.E. Sultan **Bin Nasser Al Suwaidi** (født 1953 i Abu Dhabi) er en emiratarabisk økonom, som fra 1991 til september 2014 var sentralbanksjef i De forente arabiske emiraters sentralbank.

Suwaidi er utdannet Bachelor of Science innen bedriftsøkonomi.

Han begynte sin yrkeskarriere i det statlige investeringsfondet Abu Dhabi Investment Authority (ADIA) i 1978. Der var han formann for likviditetsstyringsdivisjonen (meklerne). I 1984 begynte han hos Gulf International Bank i Bahrain, som direktør, men i 1985 fikk han jobb som administrerende direktør i Abu Dhabi Commercial Bank, da denne ble dannet av tre mindre banker som slet økonomisk. Den nye banken gikk med overskudd allerede det første driftsåret. 

I 1991 ble han utnevnt til sentralbanksjef, en stilling han tiltrådte 18. desember 1991. Han ble utnevnt til *Årets sentralbanksjef i Midtøsten* for 2006, av *Emerging Markets Publication*. I september 2014 ble han erstattet av Mubarak Al Mansouri.

## Referanser
Peter Bredal

**Peter Christian Bredal** (*Petr Petrovitsj Bredal*, født 1683, død 1756) vokste opp i Trondheim. Han var sønn av Peter Bredal *Medicus* i Trondheim og sønnesønn av biskop Erik Bredal.

Nest etter Cornelius Cruys som ble admiral, var nok viseadmiral Peter Bredal den nordmann som gjorde seg mest bemerket i russisk tjeneste i det 18. århundre. Han kjempet som russisk sjøoffiser på to av det ekspanderende russiske imperiums viktigste fronter: i Østersjøen under den store nordiske krig og i Azovhavet, hvor han ledet den russiske flåten i kampene mot Tyrkerne i slutten av 1730-årene.

## Karriere i russisk tjeneste
* 1703 i russisk tjeneste som underløytnant.
* Sekondløytnant i Galleiflåten, vervet av Cornelius Cruys
* 1705 løytnant etter framragende innsats.
* 1713 i rullene oppført som kaptein av 3. rang.
* 1714 november belønnet med gullmedalje på 25 *tsjervontser* (ca. 80 g gull) for sin innsats under slaget ved Hangöudd.
* 1715 kommando over en eskadre på sju krigsskip med ordre om å gjøre krysstokter i Østersjøen for å ta svenske skip. 25. april tok han tre svenske kapere i nærheten av Vindava (Latvia). Ble etter dette forfremmet til kaptein av 2. rang.
* 1715-1716 i England for å kjøpe skip.
* 1721 mai kaptein av 1. rang.
* 1727 oktober kontreadmiral.
* 1732-35 kommandant for Arkhangelsk havn
* 1735  kjempet mot tyrkerne og var med på å ta Azov.
* 1737 februar viseadmiral.
* 1741 tildelt ordenen *St. Aleksandr Nevskij*.

## Referanser


## Kilder
*
Lucas Abaga Nchama

**Lucas Abaga Nchama** (født 1961) er en ekvatorialguineansk økonom, som fra januar 2010 til januar 2017 var sentralbanksjef for Sentralbanken for de sentralafrikanske statene (Banque des Etats de l'Afrique Centrale).

## Utdanning og yrkeskarriere
Nchama fullførte grunnskole i Ekvatorial-Guinea, og studerte økonomi i Frankrike; ved Université Jean Monnet i Saint-Étienne og Université Lumière-Lyon-II i Lyon. Han har en mastergrad i samfunnsøkonomi og en Master of Advanced Studies i bank og finans fra 1995.

Han begynte å jobbe ved sentralbanken i 1998. I 2003 gikk han til økonomi-, handels- og handelsdepartementet, der han ble generaldirektør. Han ble generalsekretær i finans- og budsjettdepartementet i 2006, en stilling han hadde fram til juli 2008.

I 2009 avslørte sentralbanken at det var forsvunnet 18,8 millioner euro fra Paris-kontoret, og i etterkant av denne skandalen ble sentralbankens daværende sentralbanksjef Philibert Andzembe fjernet fra stillingen, av Gabons nyinnsatte president, Ali Bongo Ondimba. Nchama overtok stillingen som sentralbanksjef i januar 2010. Da hans sjuårsperiode utløp i januar 2017 overtok Abbas Mahamat Tolli denne stillingen.

## Referanser
Gautama Siddha

**Gautama Siddha** (kinesisk: 瞿曇悉達, pinyin: *Qútán Xīdá*, født i Chang'an i Kina, levde på 700-tallet) var en indiskættet astronom og astrolog i Tangdynastiets tid i Kina. Han ledet kompilasjonen av *[[Traktatet om astrologi i Kaiyuan-eraen]]*.

At han var født av indiske forfedre, fremgår av en stele funnet i 1977 i Xi'an. Gautamafamilien hadde antagelig bodd i landet i flere generasjoner, kanskje fra før Tang-tiden. 

Gautama Siddha er mest kjent for sin oversettelse av Navagrahakalenderen til kinesisk, og for å ha introdusert til Kina det indiske tallsystem (med null – 〇) i 718, og slik et system som kunne avløse tellepinner. 

## Referanser


## Litteratur
*Bai Shouyi et al.: *A Comprehensive History of China*, bind 10. Shanghai: Shanghai Renmin Chubanshe, 1989. s. 2009–2011. ISBN 7-208-04997-1.
*Qian Baocong: *Zhongguo Shuxue Shi (The history of Chinese mathematics)*. Beijing: Kexue Chubanshe, 1964
*Shi Yunli: *Ancient Chinese Science and Technology History Outline: Astronomy*. Shenyang: Liaoning Education Press, 1996. s. 74–76. ISBN 7-5382-3701-1.
*Wáng Qīngxiáng: *Sangi o koeta otoko (The man who exceeded counting rods)*. Tokyo: Tōyō Shoten, 1999. ISBN 4-88595-226-3.
Le Cid

***Le Cid*** er et skuespill skrevet av den franske forfatteren Pierre Corneille (1606–1684) og først utgitt i 1636. Det er karakterisert som en tragikomedie og bygger på sagnkretsen om den spanske ridderen El Cid og mer konkret på Guillen de Castros *Modedades del Cid* fra 1631. 

Stykkets intrige omfatter død, kjærlighet, hevn og ære. Hovedpersonen *Rodrigue* elsker *Chimène*. De to elskendes fedre er imidlertid uvenner og rivaler og tragedien begynner når Rodrigue på vegne av sin far må utfordre sin kommende svigerfar til duell som svar på en fornærmelse. Svigerfaren dør i duellen, og til tross for at Chimène fremdeles elsker Rodrigue oppsøker hun kongen for å få sin rettmessige hevn. Rodrigue deltar i krigen mot maurerne og vinner ære og heltenavn. Kongen utpeker en ridder, don Sanche, til å kjempe på Chimènes vegne mot Rodrigue i en duell. Rodrigue er i strid med seg selv om hvorvidt han skal forsøke å vinne i duellen, eller om han skal la seg beseire av den som kjemper på vegne av hans elskede. Han vinner imidlertid duellen, og stykket avsluttes med at kongen gir paret ett års hviletid, «til å tørre sine tårer», før de gifter seg. Et sidemotiv i historien er prinsesse Urraques ulykkelige kjærlighet til Rodrigue. 

Corneilles stykke dannet senere grunnlaget for  Jules Massenets opera *[[Le Cid (opera)|Le Cid]]* og delvis også for Händels *[[Flavio]]*.

## Norsk utgave
* I antologien *Fransk klassisk drama*. Gyldendal, 1976. XXI, 238 s. (Mesterverk fra verdenslitteraturen). ISBN 82-05-05647-1

## Referanser
Arkitekturåret 1812

**Arkitekturåret 1812** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1812.

## Bygninger
* Egyptian Hall i London, tegnet av P. F. Robinson, fullføres.
* Theatre Royal Drury Lane i London, tegnet av Benjamin Dean Wyatt, blir fullført.

## Priser
* Prix de Rome, arkitektur: Tilman-François Suys

## Fødsler
* 6. januar - Karl Etzel, tysk jernbaneingeniør og arkitekt (død 1865)
* 9. januar - Eduard van der Nüll, østerriksk arkitekt (død 1868)
* 10. januar - Leonhard Zeugheer, sveitsisk arkitekt (død 1866)
* 1. mars - August Pugin, engelsk arkitekt (død 1852)
* 2. mars - Samuel Sanders Teulon, engelsk arkitekt (død 1873)
* 12. april - Hermann Hunaeus, tysk arkitekt (død 1893)
* 9. juni - Gustav Albert Wegmann, sveitsisk arkitekt (død 1858) 
* 28. juni - Carlo Giachery, italiensk arkitekt (død 1865)
* 9. november - Paul Abadie, fransk arkitekt og restaurerer av bygninger (død 1884)
* Giuseppe Cappellini, italiensk arkitekt (død 1876)
* Francesc Daniel Molina i Casamajó, katalansk arkitekt (død 1867)
* Bernhard Solger, tysk arkitekt (død 1889)

## Dødsfall
*Charles Cameron, skotsk arkitekt (født 1746)
*Matvej Kasakov, russisk arkitekt (født 1738)
*Cosimo Morelli, italiensk arkitekt (født 1732)
Wilhelmine Holst Sande

**Wilhelmine Holst Sande**, født i Hof i Vestfold den 24. oktober 1874 ble kjent som superhundreåring da hun fylte 110 år i 1984.

Hun var gift med forretningsfører ved avis (senere disponent ved A/S Frykholm) Johan Emanuel Sande, født i Horten, 6. august 1876, og ble enke den 15. januar 1943, da ektefellen døde.

Ved folketellingen år 1900 bodde familien i daværende Kristiania. I 1910 var de bosatt i Bekkelaget i Aker. Paret flyttet til Sverige i 1914, og var bosatt i Stockholmsområdet.

Wilhelmine Holst Sande ble registrert innflyttet til Huddinge kommune, Stockholms län i 1979. Her døde hun den 21. januar 1986, 111 år og 89 dager gammel.

Hennes foreldre var Vilhelm Christopher Hansen Hesthammer, født i Botne ca. 1825 (død 1876) og Petronelle Maria Olsdatter, født i Hof 6. april 1837 (død 1914).

## Se også
* Liste over Norges eldste personer
* Superhundreåring

## Referanser
Chick-fil-A

**Chick-fil-A** er en amerikansk hurtigmatkjede grunnlagt som Dwarf Grill i 1946. Den byttet senere navn til Dwarf House, og fra 1967 til Chick-fil-A.

Kjeden begynte som kjøpesenterrestauranter i Georgia og hadde per januar 2012 vokst til 1606 restauranter i 39 stater, samt  Washington, DC. Den første frittstående restauranten ble bygget i 1986 og siden er de fleste nyetableringer frittstående franchiser. 

I reklameøyemed gjør Chick-fil-A et poeng av at mattilbudet er basert på kylling, og slagordet «*Eat mor chikin*» presenteres av kuer med plakater. Det gjøres et poeng av at kuene ønsker at folk skal spise mindre biff og mer kylling, eller «*chikin*», som kuene kaller det.

## Mat

ChickFilA-ChickenSandwich.jpg|Chicken Sandwich
Chick-fil-A chicken strips, waffle fries, and ketchup packets.jpg|Ketchuppakker, waffle fries (*[[pommes gaufrettes]]*) og kyllingkjøttbiter
ChickFilA-Fries.jpg|Waffle fries (*[[pommes gaufrettes]]*)


## Eksterne lenker
* 
* chick-fil-a.com
Montevizija

**Montevizija***,* tidligere **MontenegroSong**, er en årlig musikkonkurranse arrangert av kringkasteren RTCG i Montenegro. Vinneren får representere Montenegro i Eurovision Song Contest. Konkurransen tok over for sangkonkurransen *Montevizija* (2005–2006) som fungerte som semifinale til staten Serbia og Montenegros nasjonale finale.

Da Montenegro ble suveren stat, omdøpte kringkasteren RTCG konkurransen til MontenegroSong. Konkurransen ble holdt tre år på rad, fra 2007 til 2009, før landet trakk seg fra konkurransen i 2010 og 2011. Fra 2012 til 2017 valgte RTCG landets bidrag internt. Den første internt valgte kandidaten var Rambo Amadeus. 

I 2018 gjenoppsto konkurransen under sitt opprinnelige navn, Montevizija. 
## År og vinnere

### Montevizija
I denne perioden var Montenegro en del av staten Serbia og Montenegro. Montevizija fungert dermed som en semifinale til Serbia og Montenegros felles, nasjonale finale. Bandet No Name vant fellesuttaket i 2005 og representerte Serbia og Montenegro i Eurovision Song Contest samme år. Året etter trakk Serbia og Montenegro seg fra Eurovision Song Contest, og landet opphørte samme år å eksistere.

### MontenegroSong
Denne sangkonkurransen var Montenegros første uttak til Eurovision Song Contest som suveren stat.

### Montevizija

## Referanser


## Eksterne lenker
*Offisiell nettside